ปังเด็ดแห่งตลาดหลังสีลม คอมเพล็กซ์ เขาลืมกันว่าเด็ด เล็งมานานแสนนานแต่ประเด็นคือร้านนี้เปิดแค่ จันทร์-ศุกร์เท่านั้น เลยอดไปยาวๆแต่คราวนี้มีโอกาศหยุดวันธรรมดา เราเลยรีบบึ่งรถไปจัดเลยจ้า อย่าไปรอช้า 

ร้านนี้เขาว่าถ้ามาช้าจะรอนะเอ้อ เราเลยรีบมาเลยจ้าตั้งแต่ ร้านเปิดเลยได้เป็นคิวที่ 5 รอไม่นานมากเท่าไหร่ประมาน 15 นาทีได้ เราก็ได้ขนมปังมาครอบครองแล้ว มาทีเดียวเลยจัดเต็มสั่งไปเกือบทุกไส้เลยค่า เราว่าร้านนี้ปิ้งขนมปังได้กรอบมากกก กรอบแบบนี้ที่เราชอบเลยเราว่าเด็ดกว่าเจ้าที่เยาวราชอีก ส่วนไส้ก็เยอะกว่ามากมีให้เลือกหลากหลาย เราจะรีวิวแค่ไว้แปลกๆนะคะ ส่วนไส้เดิมๆที่ตามร้านอื่นมีบอกเลยว่าเหมือนกันธรรมดาไม่มีอะไรโดดเด่น

แฮมชีส (35.-)
ชีสแน่นมากๆ เราดูๆมีชีสสัก 2 แผ่นได้ที่ใส่เข้าไปเผาไฟร้อนๆให้เยิ้ม มันยืดมากดึงแล้วไม่อยากจะขาด เราว่าโอเคเลยชอบๆ

แซลม่อนวาซาบิ (49.-)
ตัวนี้ก็แปลกดีไม่เคยเห็นที่ไหน แซลม่อนชิ้นหนาและใหญ่มากสอดไส้วาซาบิหน่อยๆ ทำให้มีรสเผ็ดหน่อยๆเราว่าทำให้ไม่เลี่ยนดีนะ 

Ferrero (35.-)
ไส้นี่อร่อยมากกก เราชอบนะเราเห็นเขาทไคือเอานูเทลล่ามาผสมกับเนยถั่วและก็อะไรอีกสักอย่างนี่แหละมันเป็นการรวมตัวที่เจ๋งมาก อร่อยจ้าแนะนำ



นมฮอกไกโด (25.-)
นมฮอกไกโดที่ทางร้านคิดและทำขึ้นมาเอง เราว่ามันหอมนมมาก ไม่ค่อยหวานแสบคอด้วยเราชอบไส้นี้กว่านมข้นซะอีก

ชาเขียว (30.-)
ตัวนี้ได้รสชาติของชาเขียวแบบเจ้มจ้นหน่อยๆไม่หวานมากหอมชาเขียวดีคะ

ร้านนี้เราว่าก็พอโอเคใช่ได้อยู่นะขนมปังกรอบมากๆแต่แนะนำได้มาแล้วทานเลยนะคะจะกรอบฟินมากแต่ถ้าปล่อยทิ้งหว้สักแปปขนมปังจะเหนียวและความอร่อยจะลดน้อยลงคะ

ปล. ยังไงนี่ก็คือความคิดเห็นส่วนตัวนะคะ ต่างคนต่างรสชาติ ความชอบคนเราไม่เหมือนกัน รีวิวนี้เอาไว้ประกอบการตัดสินใจนะคะและหากผิดพลาดขออภัยไว้ ณ ที่นี้ด้วยคะ